Avstraliyada o‘rmon yong‘inlari 1 mln gektarga yaqin maydonni qamrab oldi (video)

Sharqiy Avstraliyaning ikki shtatida o‘rmon yong‘inlari tufayli favqulodda holat e’lon qilindi. Bu haqda Meduza xabar bermoqda.

Yong‘inlarga 35 darajadan yuqori harorat va yog‘inlar kamligi sabab bo‘layotgani aytilmoqda.
Yangi Janubiy Uelsda alanga olgan yoki kuyib bo‘lgan hududlar 970 ming gektarga yetgan. Ushbu shtatdagi Sidney shahrida 10 yil mobaynida ilk bor yong‘inning halokatli darajasi e’lon qilingan. Kvinslendda esa 11 ming gektar yer yonmoqda.